open-index/open-wikipedia-markdown huggingface dataset:
Ken Daneyko

**Ken Daneyko** (synt. 17. huhtikuuta 1964 Windsor, Ontario) on pelaajauransa lopettanut ammattijääkiekkoilija. Hän pelasi puolustajana koko uransa New Jersey Devils -joukkueessa NHL:ssä.

## Ura
Ukrainalaistaustaiseen perheeseen syntynyt Daneyko aloitti uransa Yorkton Terriersissä SJHL:ssä 1979. Seuraavaksi kaudeksi hän siirtyi WHL:ään, ensin Great Falls Americansiin ja sitten Spokane Flyersiin. Hyvät esitykset johtivat siihen, että hänet varattiin  numerolla 18 New Jersey Devilsiin vuonna 1982.

Daneykon ensimmäinen kausi NHL:ssä kului poukkoillessa NHL:n ja WHL:n välillä. Kaksi seuraavaa puolestaan farmijoukkueen Maine Marinersin ja Devilsin kokoonpanojen välillä. Daneykon läpimurtokausi oli 1985–86, jonka jälkeen hän pysyi Devilsin kokoonpanossa uransa loppuun asti.

Daneyko tuli tunnetuksi etenkin puolustavana puolustajana, joka ei kaihtanut rajuja otteita ja uhrauksia. Mm. hän menetti etuhampaansa syöksyessään kiekon eteen. Hän oli fanien suosikki ja hänen harva hymynsä oli laajalti tunnettu. Fanit nimesivät hänet "Mr. Deviliksi", sillä hän pysyi koko uransa joukkueessa.

Urallaan Daneyko onnistui samaan yli 2500 rangaistusminuuttia, ja vaikkei hän ollutkaan pisteitä tekevä puolustaja, sai hän paljolti peliaikaa. Devils jäädytti Daneykon pelinumeron nro. 3:n vuonna 2006.

1990-luvun lopussa Daneyko kärsi alkoholismista, mutta GM Lou Lamoriello ei suostunut erottamaan häntä, vaan määräsi hänet vieroitukseen. Daneyko pääsi eroon alkoholista, ja pelasi joka ottelun vuoden 2000 pudotuspeleissä voittaen Bill Masterton Memorial Trophyn.

Scott Stevensin kanssa Daneyko oli voittamassa Devilsille Stanley Cupin kolmesti: 1994–95, 1999–00 ja 2002–03. Daneyko lopetti uransa kolmanteen Stanley Cup -voittoon.
Nykyään Daneyko toimii kommentaattorina ja ammattilaisanalyytikkona MSG+ -tv-kanavalle Devilsin otteluiden erätauoilla.

## Lähteet

## Aiheesta muualla
*
Nathaniel Bar-Jonah

**David Paul Brown** eli vuodesta 1991 **Nathaniel Benjamin Levi Bar-Jonah** (15. helmikuuta 1957 – 13. huhtikuuta 2008) oli yhdysvaltalainen rikollinen, joka syntyi Worcesterissa, Massachusettsissa, ja oli kuollessaan istumassa Montanan osavaltiossa 130 vuoden tuomiotaan. 

Bar-Jonahin rikoshistoria alkaa jo 1970-luvulta. Vuonna 1974 hän esiintyi poliisina 8-vuotiaalle pojalle ja hyväksikäytti tämän. Hän on maansa pahamaineisimpia lasten hyväksikäyttäjiä ja kohdistanut äärimmäisen väkivaltaisia seksuaalirikoksia sekä tyttöihin että poikiin.

Bar-Jonahin uuden pidätyksen yhteydessä vuonna 1999 hänen kotoaan löytyi varsin raskauttavana pidettyä aineistoa, kuten pienten lasten kuvia. Poliisi epäili häntä 6. helmikuuta 1996 kadonneen 10-vuotiaan Zachary Ramsayn murhasta, mutta syytteistä luovuttiin, sillä äiti uskoi vakaavasti poikansa olevan yhä elossa. 

Bar-Jonah väitettiin myös paloitelleen ruumiin; hänen väitettiin lisäksi olleen ihmissyöjä, sillä hänen hallustaan löytyi hänen kirjoittamiaan reseptejä ihmislihasta tehtäville ruoille. Hänelle oli alun perin tarkoitus hakea kuolemantuomiota, mutta rangaistusta lievensi syytteiden muuttaminen hieman vähemmän raskaiksi. Hänet osoitettiin lopulta syylliseksi vapaudenriistoihin, törkeisiin pahoinpitelyihin ja seksuaalisiin hyväksikäyttöihin, ja hänen 130-vuotinen tuomionsa pysyi muuttumattomana valituksen yhteydessä vuonna 2004. 

51-vuotiaan Bar-Jonahin kuolemasta ilmoitettiin huhtikuussa 2008.

## Lähteet
Banksin niemimaa

**Banksin niemimaa** () on Uuden-Seelannin Eteläsaaren itärannikolla Tyynenmereen työntyvä, pallomaisen muotoinen maa-alue. Sen pinta-ala on hieman yli 1&nbsp;000 km².

Vuodesta 1989 aina 6. marraskuuta 2006 Banksin niemimaa muodosti oman Banksin niemimaan hallinnollisen alueen, joka 2006 yhdistettiin Christchurchin kaupungin hallinnolliseen alueeseen.

## Maantiede

Banksin niemimaata ympäröi pohjoisessa, idässä ja etelässä Tyyni valtameri. 

Geologisesti Banksin niemimaa koostuu kahden kilpitulivuoren, Lytteltonin ja Akaroan jäänteistä. Tuliperäisen toiminnan seurauksena nämä kaksi tulivuorta nostivat mereen erillisen saaren noin 12 miljoonaa vuotta sitten. Vuorten huiput kohosivat jopa 1&nbsp;500 metrin korkeuteen. Entisten tulivuorten suurimmista kraattereista muodostuivat nykyiset Lytteltonin ja Akaroan lahdet. Etelä-Alppien eroosio puolestaan synnytti Canterburyn tasangon, joka yhdistää Banksin niemimaan Etelä-Saareen.

## Alueen historiaa
Löytöretkeilijä James Cook sai ensimmäisenä eurooppalaisena niemimaan näköpiiriinsä vuonna 1769 ensimmäisellä maailmanympäripurjehduksellaan ja nimesi sen *[[HMS Endeavour|Endeavour]]-*aluksellaan matkustaneen luonnontutkijan Joseph Banksin mukaan. Cook luuli tuolloin maa-aluetta virheellisesti saareksi, koska ei pystynyt näkemään matalaa Canterburyn tasankoa, joka liittää sen osaksi Eteläsaarta. Kun Pegasus-alus kartoitti Eteläsaaren rantaa vuonna 1809, tuolloin Banksin saarena tunnettu kohde tunnistettiin niemimaaksi.

1830-luvulla tultaessa Banksin niemimaasta oli muodostunut eurooppalaisten valaanpyynnin keskus. Eurooppalaisten vaikutusvallan kasvaessa maoriväestön määrä romahti. Syinä tähän olivat eurooppalaisten mukanaan tuomat sairaudet sekä tuliaseet, joiden käyttöönotto kasvatti heimojen välisissä sodissa kaatuneiden määrää. Nykyään niemimaan asukkaista noin 8 % on maoreja.

## Lähteet
Maria Wetterstrand

**Ingrid Maria Wetterstrand** (s. 2. lokakuuta 1973 Eskilstuna, Ruotsi) on ruotsalainen poliitikko ja yhteiskuntavaikuttaja. Hän oli Ruotsin vihreiden (Miljöpartiet de Gröna) kansanedustaja vuosina 2001–2011 ja toinen puheenjohtaja yhdessä Peter Erikssonin kanssa vuosina 2002–2011.

Wetterstrand liittyi puolueeseen vuoden 1988 eduskuntavaalien jälkeen, ja perusti vihreiden nuorten paikallisjärjestön kotipaikkakunnalleen Eskilstunaan. Vuosina 1996–1999 hän toimi valtakunnallisen Grön Ungdomin puheenjohtajana. Wetterstrand on valmistunut biologiksi Göteborgin yliopistosta.

Maria Wetterstrand oli naimisissa Suomen vihreiden entisen puheenjohtajan, europarlamentaarikko Ville Niinistön kanssa 2004–2012. Heillä on kaksi lasta: vuonna 2004 syntynyt poika ja vuonna 2007 syntynyt tyttö. 

Wetterstrand on suomalaisen Miltton-konsulttitoimiston tytäryhtiön Miltton Europen toimitusjohtaja.  Hän toimi aikaisemmin Miltton Purposen johtajana. 

## Lähteet

## Aiheesta muualla

* Maria Wetterstrandin kotisivut 
* Maria Wetterstrandin blogi
Grigori Kriss

**Grigori Jakovlevitš Kriss** (, s. 24. joulukuuta 1940 Kiova) on entinen Neuvostoliittoa edustanut miekkailija ja olympiavoittaja. Hänen aseenaan oli kalpa.

Grigori Kriss voitti kalpamiekkailussa olympiakultaa Tokiossa 1964. Joukkuekilpailussa Neuvostoliitto jäi seitsemänneksi. Méxicon 1968 olympialaisissa Kriss sai hopeaa niin henkilökohtaisessa kilpailussa kuin joukkuekilpailussakin. Münchenin 1972 olympialaisissa hän sai pronssia joukkuekilpailussa.

Henkilökohtaisen maailmanmestaruuden Kriss voitti vuonna 1971 Wienin MM-kilpailuissa.

## Saavutukset

* Olympiakultaa kalvan henkilökohtaisessa kilpailussa 1964
* Olympiahopeaa kalvan henkilökohtaisessa kilpailussa 1968
* Olympiahopeaa kalvan joukkuekilpailussa 1968
* Olympiapronssia kalvan joukkuekilpailussa 1972
* MM-kultaa kalvan henkilökohtaisessa kilpailussa 1971
* MM-hopeaa kalvan henkilökohtaisessa kilpailussa 1967

## Lähteet
* 
* 
* 
* 
* sports123.com: miekkailun arvokisatilastoja
Troff

**Troff** on tekstinmuotoiluohjelmisto, joka on alun perin kehitetty AT&T:llä Unix-käyttöjärjestelmälle.

troff- ja nroff-ohjelmat kehitti Joe Ossanna, jonka jälkeen Brian Kernighan jatkoi.
Ossanna kirjoitti alkuperäisen toteutuksen assemblyllä noin vuonna 1973 ja se kirjoitettiin uusiksi C-kielellä noin vuonna 1975.

troff on suunniteltu tekstille ja sisältää myös ominaisuudet, joita tarvitaan matematiikalle.

## Ominaisuuksia

Troffin syöttökieli on täysin ohjelmoitavissa. Taulukoiden, kaavioiden ja matemaattisten kaavojen tuottamisen helpottamista varten on erillisiä esikääntäjiä. Troffin ohjaukseen käytetään tekstitiedostoa, jota voi muokata, käsitellä ja säilyttää käyttäjän valitsemilla työkaluilla.

Eri käyttötarkoituksia varten on kehitetty erilaisia laajoja makropaketteja. Tyypillinen troff-toteutus sisältää me-makrot tieteellisten tutkimusjulkaisujen tuottamista varten, man-makrot Unixin manuaalisivujen tuottamiseen sekä ms- ja mm-makrot kirjeitä, kirjoja, muistioita ja raportteja varten.

## Esikääntäjät

Troffin kehittyessä todettiin, ettei kaikkea voida tehdä helposti pelkällä troff-kielellä. Tämän takia alettiin kehittää esikääntäjiä. Ne muuttavat tietyntyyppisiä osia dokumentista troff-syötteeksi kelpaavaan muotoon. Esikääntäjät toimivat Unix-maailman filosofian mukaisesti, eli yksittäisen tehtävän hyvin suorittavan ohjelman tuloste sopii toisen ohjelman syötteeksi. Esikääntäjiä ovat mm.
* *eqn* (engl. equation), joka mahdollistaa matemaattisten kaavojen syöttämisen paljon helpommassa ja havainnollisemmassa muodossa
* *tbl* muotoilee taulukoita (tables).
* *refer* (ja samantyylinen *bib*) muotoilee lainauksia lainaustietokannan mukaan
* *pic* ja *ideal* kaavioiden kuvaamiseen
* *grap*, joka tuottaa kuvaajien tai kaavioiden määritelmistä ohjauskieltä *pic*ille.

## Toteutuksia

*groff on GNU-projektin vapaa toteutus (troff ja nroff).
*unroff on laajennettava, Scheme-kielellä toteutettu korvaava järjestelmä.
*Heirloom troff perustuu OpenSolariksen troff-koodiin. Se sisältää lukuisia laajennuksia ja on myös groff-yhteensopiva.

## Lähteet

## Aiheesta muualla
* The Text Processor for Typesetters 
* GNU troff (groff) — a GNU project 
* troff(1) - Linux man page
Chameleon

**Chameleon** on saksalaisen metallimusiikkia esittävän Helloween-yhtyeen viides studioalbumi.

*Chameleon* on eittämättä Helloweenin uran musiikillisesti kokeellisin studioalbumi. Se eroaa huomattavasti yhtyeelle ominaisesta, raskaammasta power metal-musiikista, ja se lähentelee musiikillisesti lähinä progressiivista rockia ja lähentelee ajoittain jopa popmusiikkia. Vaikka yhtyeen musiikki oli kehittynyt kevyempään suuntaan jo vuoden 1991 studioalbumilla *[[Pink Bubbles Go Ape]]*, *Chameleonilla* esiteltiin täysin uudenlainen Helloween. Musiikillisen tyylisuunnan jopa radikaali muutos vieraannutti monia yhtyeen faneja, minkä vuoksi *Chameleonin* myynti jäi varsin suppeaksi. Se on myyntiluvuiltaan kaikkien aikojen kehnoimmin menestynyt Helloweenin studioalbumi, ja samalla myös viimeinen studioalbumi jolla laulaja Michael Kiske sekä rumpali Ingo Schwichtenberg esiintyvät. 

*Chameleon* esitteli musiikillisesti sekä poikkeuksellista Helloweenia että poikkeuksellista metallimusiikkia. Albumin materiaali sisältää esimerkiksi syntetisaattoreita, viuluja, urkuja, puhallinsoittimia, akustisia kitaroita ja jopa lapsikuoron laulua yhdistettynä swingin, kantrin, grungen, progressiivisen rockin ja popin elementteihin.
*Chameleonia* seuranneen kiertueen lipunmyynti kärsi albumin uuden tyylisuunnan vuoksi enemmän kuin kertaakaan Helloweenin historiassa. Yhtye konsertoi albumin tiimoilta myös Suomessa esiintyen Helsingin Kulttuuritalolla 14. syyskuuta vuonna 1993. Kiertueen päätyttyä sekä Kiske että Schwichtenberg saivat lähteä yhtyeestä, ja heidät korvattiin Andi Derisillä ja Uli Kuschilla, ja vuonna 1994 ilmestyneellä *[[Master of the Rings]]*-studioalbumilla Helloween teki paluun raskaaseen musiikkiin.

Albumilta julkaistiin vuoden 1993 aikana neljä singleä; "When the Sinner", "Step Out of Hell", "Windmill" ja "I Don't Wanna Cry No More", joista "Step Out of Hell" julkaistiin ainoastaan Japanissa.

## Kappaleet
# "First Time" (Weikath) – 5:30
# "When The Sinner" (Kiske) – 6:54
# "I Don't Wanna Cry No More" (Grapow) – 5:11
# "Crazy Cat" (Grapow) – 3:29
# "Giants" (Weikath) – 6:40
# "Windmill" (Weikath) – 5:06
# "Revolution Now" (Weikath) – 8:04
# "In The Night" (Kiske) – 5:38
# "Music" (Grapow) – 7:00
# "Step Out of Hell" (Grapow) – 4:25
# "I Believe" (Kiske) – 9:12
# "Longing" (Kiske) – 4:15

### Laajennetun version bonuskappaleet
# "I Don't Care You Don't Care" (Weikath) – 4:01
# "Oriental Journey" (Grapow) – 5:43
# "Cut in the Middle" (Grosskopf) – 3:57
# "Introduction" (Weikath) – 3:52
# "Get Me out of Here" (Weikath) – 2:50
# "Red Socks and the Smell of Trees" (Helloween) – 10:48
# "Ain't Got Nothing Better" (Grosskopf) – 4:41
# "Windmill" (Demoversio) (Weikath) – 5:28

## Kokoonpano
* Michael Kiske – laulu
* Michael Weikath – kitara
* Roland Grapow – kitara
* Markus Grosskopf – basso
* Ingo Schwichtenberg – rummut

**Kutsutut** 
* Axel Bergstedt – kapellimestari, urut ("I Believe")
* Lapsikuorosovitus "Johann Sebastian Bach" Hampuri ("I Believe")
* Stefan Pintev – viulu

## Arvostelut
* Allmusic: 

## Lähteet

## Aiheesta muualla
* 
*
Viktor Krovopuskov

**Viktor Aleksejevitš Krovopuskov** (, s. 29. syyskuuta 1948) on entinen Neuvostoliittoa edustanut miekkailija ja olympiavoittaja. Hänen aseenaan oli säilä.

Viktor Krovopuskov voitti säilämiekkailussa neljä olympiakultaa. Hän voitti sekä henkilökohtaisen kilpailun että joukkuekilpailun kultaa Montrealissa 1976 ja Moskovassa 1980. 

Henkilökohtaisen maailmanmestaruuden Krovopuskov voitti kahdesti ja joukkuemaailmanmestaruuden viidesti.

## Saavutukset
* Olympiakultaa säilän henkilökohtaisessa kilpailussa 1976 ja 1980
* Olympiakultaa säilän joukkuekilpailussa 1976 ja 1980
* MM-kultaa säilän henkilökohtaisessa kilpailussa 1978 ja 1982
* MM-kultaa säilän joukkuekilpailussa 1974, 1975, 1979, 1983 ja 1985
* MM-hopeaa säilän henkilökohtaisessa kilpailussa 1974 ja 1979
* MM-hopeaa säilän joukkuekilpailussa 1973

## Lähteet
* 
* 
* sports123.com: miekkailun arvokisatilastoja
Got Talent

***Got Talent*** on tositelevisioformaatti, jota on esitetty useassa eri maassa, muun muassa Yhdysvalloissa, Ranskassa, Britanniassa, Portugalissa, Kreikassa, Belgiassa, Suomessa, Venäjällä ja Ruotsissa. Ohjelman ideana on etsiä lahjakkainta ja lupaavinta viihdekykyä. Ohjelmaan hakee niin akrobaatteja, taikureita, muusikkoja, stand up -koomikkoja kuin tanssijoitakin. Talent toimii kuten muutkin samantyyppiset kilpailuohjelmat, esimerkiksi *[[Idols]]* ja *[[Tanssi jos osaat]]*. Esikarsinnan läpäisevät jatkavat eteenpäin kohti finaalia ja voittoa. Esikarsinnassa raatina toimii puolueeton tuomaristo, ja loppupeleissä katsojilla on mahdollisuus äänestää oma suosikkinsa.

## Eri maiden versioita
* *[[America’s Got Talent]]*, Yhdysvallat
* *[[Britain’s Got Talent]]*, Britannia
* *[[Talent Suomi]]*, Suomi
Bruno Habārovs

**Bruno Habārovs** (30. huhtikuuta 1939 Riika – 29. elokuuta 1994 Riika) oli latvialainen, Neuvostoliittoa edustanut miekkailija ja olympiamitalisti. Hänen aseenaan oli kalpa.

Bruno Habārovs voitti kalpamiekkailun henkilökohtaisen maailmanmestaruuden Budapestissa 1959. Seuraavana vuonna Rooman olympialaisissa hän saavutti pronssia niin henkilökohtaisessa kilpailussa kuin joukkuekilpailussakin. Hän osallistui vielä Tokion 1964 olympialaisiin mutta ilman suurempaa menestystä.

## Saavutukset

* Olympiapronssia kalvan henkilökohtaisessa kilpailussa 1960
* Olympiapronssia kalvan joukkuekilpailussa 1960
* MM-kultaa kalvan henkilökohtaisessa kilpailussa 1959

## Lähteet

* 
* 
* 
* sports123.com: miekkailun arvokisatilastoja

### Viitteet
Embeth Davidtz

**Embeth Jean Davidtz** (s. 11. elokuuta 1965 Lafayette, Yhdysvallat) on yhdysvaltalaissyntyinen eteläafrikkalainen näyttelijä.

Davidtz syntyi Indianan osavaltion Lafayettessa, kun hänen eteläafrikkalainen isänsä oli opiskelemassa kemiantekniikkaa Purduen yliopistossa. Hänen vanhempansa, John ja Jean Davidtz, muuttivat myöhemmin Trentoniin New Jerseyhin ja lopulta takaisin Etelä-Afrikkaan, jolloin Davidtz oli yhdeksänvuotias. Davidtz valmistui Pretorian Glen High Schoolista vuonna 1983.

Davidtz näytteli Etelä-Afrikassa afrikaansin- ja englanninkielisissä elokuvissa sekä teatterissa ennen kuin muutti Hollywood-uran perässä Los Angelesiin vuonna 1992.

## Lähteet

## Aiheesta muualla

* 
*
Onkologia

**Onkologia** (kasvainoppi ) on syöpäsairauksia käsittelevä lääketieteen osa-alue. Potilasta hoitava onkologi voi koordinoida syöpään liittyviä asioita myös lääketieteen ulkopuolelta: mahdollisesti fysioterapiaa tai muuta kuntoutusta, tai vaikkapa  syöpäsairauksiin liittyviä perinnöllisyysselvityksiä. 

Onkologian tutkimus- ja työskentelykohteita ovat

* syövän diagnoosi
* hoidot (sädehoito, solunsalpaaja- ja muu lääkehoito, hormonihoito)
* saattohoito
* eettiset kysymykset
* seulonnat (mammografiat, keuhkokuvat).

## Lähteet

## Aiheesta muualla
Egon Franke

**Egon Johann Franke** (23. lokakuuta 1935 – 30. maaliskuuta 2022) oli puolalainen miekkailija ja olympiavoittaja. Hänen aseenaan oli floretti.

Franke sijoittui Rooman 1960 olympialaisten florettimiekkailun joukkuekilpailussa viidenneksi. Tokion 1964 olympialaisissa hän voitti henkilökohtaisessa kilpailussa kultaa ja joukkuekilpailussa hopeaa. Méxicon 1968 olympialaisissa hän sai joukkuekilpailussa pronssia.

Maailmanmestaruuskilpailuissa Franke sai henkilökohtaisen kilpailun pronssia 1963 ja lisäksi useita joukkuemitaleja.

## Saavutukset

* Olympiakultaa floretin henkilökohtaisessa kilpailussa 1964
* Olympiahopeaa floretin joukkuekilpailussa 1964
* Olympiapronssia floretin joukkuekilpailussa 1968
* MM-pronssia floretin henkilökohtaisessa kilpailussa 1963

## Lähteet

* 
* 
* 
* sports123.com: miekkailun arvokisatilastoja

### Viitteet
NoTV

***NoTV*** (ohjelmatiedoissa usein *NO TV*) oli Kolmoskanavalla vuosina 1990–1991 esitetty, Broadcastersin tuottama nuorten aikuisten ajankohtainen makasiiniohjelma. Maanantaista perjantaihin lähetettyä ohjelmaa juonsivat vuoropäivin Baba Lybeck ja Jussi Ratsula. Ohjelma nähtiin ensimmäisen kerran 3. syyskuuta 1990 ja viimeisen 24. toukokuuta 1991. Vuonna 1991 tuotettiin Kolmoskanavalle myös "NoTV music show".

Alle 30-vuotiaille kaupunkilaisnuorille suunnatussa ohjelmassa esitettiin musiikkivideoita, studiohaastatteluita, katugalluppeja sekä kolmen minuutin uutislähetys lähetyksen alussa sekä lopussa. Heimo Holopaisen huumorintajuisesti tulkitsema, subjektiivisesti uutisaiheita kommentoinut uutisankkuri Frank Pappa oli niin suosittu, että hän sai syksyllä 1991 oman nimikko-show’nsa Frank Pappa Show. Ulkomaiset musiikkivideot ja haastattelut koostettiin pääasiassa englantilaisen *Vivid*-musiikkiohjelman materiaalista.

NoTV:n rakenne oli tarkkaan mietitty, korostaen viihteen lisäksi ajankohtaisuutta. Ohjelma käsitteli päiväkohtaisia aiheita samaan tapaan kun Iltapäivälehdet, mutta sensaatioita ei kuitenkaan haettu. NoTV:n ohjelmablokki sisälsi myös ulkomaisia sarjoja. Maanantaisin näytettiin amerikkalaisen Me hirviöt (The Munsters) -komediasarjan jaksoja ja perjantain ohjelmistoon kuului amerikkalais-englantilainen "avantgardistinen kollaasiohjelma" *Buzz*. Ensimmäisenä vuotenaan ohjelman kesto oli 90 minuuttia, mutta seuraavana vuonna ohjelma-aika laski tuntiin.

NoTV:tä voidaan pitää MTV3-kanavalla vuosina 1995–2001 lähetetyn Jyrki-ohjelman eräänlaisena esikuvana ja ohjelman parissa työskenteli monta nykyistä mediapersoonaa. Tuottaja Juha Tynkkysen rooli helsinkiläisen radioasema Radio Cityn perustajajäsenenä ja toisena päätoimittajana toi NoTV:n toimitukseen monta Radio Cityn silloista toimittajaa. Yhteistyötä tehtiin myös ilmaisjakelulehti Cityn, Headline Oy:n ja tuotantoyhtiö VipVisionin kanssa. NoTV oli myös tuotantoyhtiö Broadcastersin ensimmäinen oma televisio-ohjelma. Sarjasta jäi elämään sananparsi "NoTV News, Frank Pappa, kosketelkaa toisianne", joka toistui lähetyksen lopussa.

## Päätoimittaja
* Juha Tynkkynen

## Juontajat
* Baba Lybeck
* Jussi Ratsula

## Toimittajat
* Heimo Holopainen
* Antti Isokangas
* Sakke Järvenpää
* Ripsa Koskinen-Papunen
* Njassa
* Kari Pyrhönen
* Ruben Stiller
* Mato Valtonen

## Ohjaajat
* Outi Larikko
* Teija Paajamaa

## Kuvaajat
* Seppo Matilainen
* Tomi Pulkkinen

## Lähteet
Jorge Donn

**Jorge Donn** (25. helmikuuta 1947 San Juan, Argentiina – 30. marraskuuta 1992 Lausanne, Sveitsi) oli argentiinalainen balettitanssija, jonka ura oli lähes kokonaisuudessaan sidoksissa Maurice Béjart’n tuottamiin baletteihin. Häntä on luonnehditty yhdeksi nykyajan huomattavimmista tanssijapersoonallisuuksista.

Suoritettuaan perustavat balettiopintonsa Buenos Airesin Teatro Colónin balettikoulussa Jorge Donn liittyi vain 16-vuotiaana vuonna 1963 Brysselissä toimivan Maurice Béjart’n XX. vuosisadan Balettiin. Hänestä tuli nopeasti seurueen keskeisiä solistitanssijoita ja hän sai suorittaakseen useita päärooleja muun muassa baleteissa *Yhdeksäs sinfonia* (*Neuvième symphonie*)  1964, *Romeo ja Julia* 1966, *Messe pour le temps présent* 1967, *Nijinsky, clown de Dieu* 1971, *Notre Faust* 1975 ja *Boléro* 1979.

Vuonna 1980 Jorge Donn sai XX. vuosisadan Baletin taiteellisen johtajan tehtävät, ja Béjart'n jätettyä riitojen vuoksi Brysselin ja lähdettyä Lausanneen Donn perusti oman balettiseurueensa Europe Balletin, joka toimi kuitenkin vain muutaman kuukauden ajan. Hän päätti seurata Béjart’n toimintaa ja muutti myös Lausanneen. SIellä hän loi vuonna 1990 uudelleen suuren menestyksensä *Nijinsky*-baletin, joka kertoo balettitanssija Vatslav Nižinskistä. Pari vuotta tämän suurtyön jälkeen Donn kuoli AIDSiin. 

Jorge Donn on ollut luomassa Rudolf Nurejevin henkilöä balettielokuvassa *Les Uns et les Autres*, jonka ohjasi Claude Lelouche. Elokuvassa hän tanssiin Maurice Ravelin kuuluisan *Boleron*.

## Lähteet

## Aiheesta muualla
*Jorge Donnille omistettu sivusto 
*Yksityishenkilön Jorge Donnille omistama sivusto
Peter Agre

**Peter Agre** (s. 30. tammikuuta 1949) on yhdysvaltalainen lääkäri ja tiedemies. Hänelle myönnettiin vuonna 2003 Roderick MacKinnonin kanssa jaettu Nobelin kemianpalkinto ensimmäisen akvaporiinin löydöstä 1992. Hän on Johns Hopkinsin yliopiston professori ja työskentelee myös Duke Universityssä. 

Agre syntyi Northfieldissä, Minnesotassa. Hän valmistui *Bachelor of Arts* -arvolla Augsburg Collegesta Minneapolisissa ja lopulta vuonna 1974 lääketieteen tohtoriksi Johns Hopkinsin yliopiston lääketieteellisestä Baltimoressa. Hänet valittiin Kansalliseen tiedeakatemiaan vuonna 2000 ja Yhdysvaltain taiteiden ja tieteiden akatemiaan vuonna 2003. Hänellä on ruotsalaisia ja norjalaisia sukujuuria.

Agre, partiolainen, on *Eagle Scout* ja voittanut *Distinguished Eagle Scout Awardin*. Hän kannattaa tieteen vahvempaa edustusta hallituksessa ja harkitsi itse osallistumista Yhdysvaltain senaatinvaaleihin 2008. Elokuun lopussa 2007 hän kuitenkin ilmoitti päätöksenään, ettei tule asettumaan ehdolle. Yhdysvaltain senaatissa ei ole koskaan istunut Nobel-palkittua tutkijaa. 

Agre meni 29. maaliskuuta 1975 naimisiin Mary Macgillin kanssa. Parilla on lapsia; tytär Lydia kuoli joulukuussa 1983 ollessaan vasta vauvaikäinen.

## Lähteet
Color Climax

**Color Climax** on tanskalainen pornotuotantoyhtiö. Sen pääkonttori sijaitsee Kööpenhaminassa. Yhtiö oli määrällisesti johtava eurooppalainen pornotuottaja aina 1990-luvulle asti. Sittemmin sen tuotanto on taantunut mutta johtuen sen aikoinaan tuottaman "klassisen" 1970-luvun pornon kysynnästä yritys toimii yhä käyttäen internetiä jakelukanavana.

Color Climax levitti 1970-luvulla pornoelokuvia 8 mm kaitafilmeinä. Tultaessa 1980-luvulle video syrjäytti filmin ja jotakin vanhoja elokuvia julkaistiin uudelleen videolla. Yhtiön elokuvissa kuvattiin laaja-alaisesti kaikenlaista seksiä, mutta myös eläinseksiä, transsukupuolisia ja muita harvemmin nähtyjä erikoisuuksia. Myös virtsaaminen kuvattiin tavanomaisena sukupuolisena aktina.

Color Climax on myös tunnettu pornolehdistään Color Climax ja Rodox. Lehdissä julkaistut kuvat ovat yhä nähtävillä yhtiön pitämillä websivuilla ja laajasti tekijänoikeuksia rikkoen kaikkialla internetissä.

## Aiheesta muualla
* Yrityksen kotisivut  Sivut sisältävät pornografiaa
Viktor Ždanovitš

**Viktor Ždanovitš** (s. 27. tammikuuta 1938) on entinen Neuvostoliittoa edustanut miekkailija ja olympiavoittaja. Hänen aseenaan oli floretti.

Ždanovitš voitti florettimiekkailussa olympiakultaa Roomassa 1960 sekä henkilökohtaisessa kilpailussa että joukkuekilpailussa. Hänestä tuli tuolloin Neuvostoliiton ensimmäinen miekkailun olympiavoittaja. Toisen kerran hän voitti joukkuekilpailun olympiakultaa Tokiossa 1964.

Maailmanmestaruuskilpailuissa hän voitti joukkuemestaruuksia mutta ei saavuttanut henkilökohtaisia mitaleja.

## Saavutukset
* Olympiakultaa floretin henkilökohtaisessa kilpailussa 1960
* Olympiakultaa floretin joukkuekilpailussa 1960
* Olympiakultaa floretin joukkuekilpailussa 1964

## Lähteet
* 
* 
* sports123.com: miekkailun arvokisatilastoja
IPod Touch

**iPod Touch** (tyyliteltynä **iPod touch**) oli Applen suunnittelema ja markkinoima musiikkisoitin, jonka ensimmäinen versio julkaistiin 5. syyskuuta 2007. Tavanomaisten iPod-ominaisuuksien lisäksi laitteessa on muun muassa WLAN-tuki sekä Internet-selain Safari. Laite muistuttaa vanhoja iPhoneja ulkomuodoltaan.

Laitteen käyttöliittymässä ei ole perinteisiä fyysisiä painikkeita kolmea lukuun ottamatta, vaan soitinta käytetään pääasiassa 3,5" kosketusnäytön avulla. Samanlainen käyttöliittymä on myös Applen iPhone-puhelimissa, mutta puheominaisuuksilla varustettuna. Laitteessa on 8, 16, 32  64 tai 128 gigatavua flash-muistia.

Toukokuussa 2022 Apple ilmoitti lopettavansa iPodien valmistuksen.

## Laitteen käyttö ja toiminta
iPod Touchia käytetään Applen alun perin iPhoneen kehittämän multi-touch-käyttöliittymän avulla liikuttamalla yhtä tai useampaa sormea kosketusnäytöllä. iPodin kotinäkymään pääsee painamalla toista laitteen fyysisistä painikkeista, joka sijaitsee alalaidassa. Kotinäkymässä on useita eri ikoneita, joita sormella napsauttamalla pääsee laitteen eri toimintoihin. 

iPod Touchin musiikkia ja muita tietoja hallitaan Applen iTunes-ohjelmistolla.

## Mallit

## Aiheesta muualla

*Applen iPod Touch -tuotesivut

## Lähteet
Communiqué

**Communiqué** on brittiläisen rockyhtye Dire Straitsin vuonna 1979 julkaistu toinen studioalbumi, jolla on yksi Dire Straitsin tunnetuimmista hiteistä, "Lady Writer".

## Kappaleet

**A-puoli**
# 
# 
# 
# 

**B-puoli**
# 
# 
# 
# 
# 

## Kokoonpano
### Dire Straits
*Mark Knopfler – laulu, soolokitara, rytmikitara
*John Illsley – basso, laulu 
*David Knopfler – rytmikitara, laulu
*Pick Withers – rummut

### Vierailijat
*B. Bear – kosketinsoittimet

## Arvostelut
*Allmusic () 

## Lähteet
Juri Sisikin

**Juri Fjodorovitš Sisikin** (15. toukokuuta 1937 – 11. marraskuuta 2025) () oli Neuvostoliittoa edustanut miekkailija ja olympiavoittaja. Hänen aseenaan oli floretti.

Sisikin voitti florettimiekkailun joukkuekilpailussa olympiakultaa Roomassa 1960 ja Tokiossa 1964. Rooman kisojen henkilökohtaisessa kilpailussa hän sai hopeaa maanmiehensä Viktor Ždanovitšin jälkeen. Méxicon 1968 olympialaisissa Sisikin sai joukkuekilpailussa hopeaa.

Maailmanmestaruuskilpailuissa Sisikin voitti kuusi peräkkäistä joukkuemestaruutta vuosina 1959–1966.

## Saavutukset

* Olympiakultaa floretin joukkuekilpailussa 1960 ja 1964
* Olympiahopea floretin henkilökohtaisessa kilpailussa 1960
* Olympiahopeaa floretin joukkuekilpailussa 1968
* MM-kultaa floretin joukkuekilpailussa 1959, 1961, 1962, 1963, 1965 ja 1966

## Lähteet

* 
* 
* 
* sports123.com: miekkailun arvokisatilastoja

### Viitteet
German Svešnikov

**German Aleksandrovitš Svešnikov** (, 11. toukokuuta 1937 – 9. kesäkuuta 2003) oli Neuvostoliittoa edustanut miekkailija ja olympiavoittaja. Hänen aseenaan oli floretti.

Svešnikov voitti florettimiekkailun joukkuekilpailussa olympiakultaa Roomassa 1960. Se oli Neuvostoliiton kaikkien aikojen ensimmäinen miekkailun joukkuekultamitali. Tokion 1964 olympialaisissa Svešnikov voitti toisen kultamitalinsa. Méxicon 1968 olympialaisissa hän sai joukkuekilpailussa hopeaa ja sijoittui henkilökohtaisessa kilpailussa seitsemänneksi.

Henkilökohtaisen maailmanmestaruuden Svešnikov voitti 1962 ja 1966. Joukkuemestaruuden hän voitti kuudesti.

## Saavutukset
* Olympiakultaa floretin joukkuekilpailussa 1960 ja 1964
* Olympiahopeaa floretin joukkuekilpailussa 1968
* MM-kultaa floretin henkilökohtaisessa kilpailussa 1962 ja 1966
* MM-kultaa floretin joukkuekilpailussa 1959, 1961, 1962, 1963, 1965 ja 1966
* MM-pronssia floretin henkilökohtaisessa kilpailussa 1965

## Lähteet
* 
* 
* 
* Sports123.com: Miekkailun arvokisatilastoja

### Viitteet
Jenő Fuchs

**Jenő Fuchs** (29. lokakuuta 1882 Budapest, Itävalta-Unkari – 30. maaliskuuta 1954 Budapest, Unkari) oli unkarilainen miekkailija ja olympiavoittaja. Hänen aseenaan oli säilä.

Fuchs voitti säilämiekkailussa sekä henkilökohtaisessa kilpailussa että joukkuekilpailussa olympiakultaa Lontoossa 1908 ja Tukholmassa 1912. Hän oli maansa ensimmäinen miekkailun olympiavoittaja, ja hänen jälkeensä Unkari on ollut säilämiekkailun selvästi menestynein maa.

## Saavutukset

* Olympiakultaa säilän henkilökohtaisessa kilpailussa 1908 ja 1912
* Olympiakultaa säilän joukkuekilpailussa 1908 ja 1912

## Lähteet

* 
* 
* sports123.com: miekkailun arvokisatilastoja
Siilinpää

**Siilinpää** on asuinalue aivan Siilinjärven keskustan tuntumassa. Se sijaitsee keskustan itäpuolella. Alueen asuinrakennuskanta on suhteellisen vanhaa ja monipuolista. Kerrostaloasuminen on kuitenkin yleisintä alueella.

Siilinjärven suurin alakoulu Siilinlahden koulu sijaitsee alueella. Koulussa opiskelee noin 500 oppilasta. Alueella sijaitsee myös kesäteatteri, päiväkoti, vierasvenesatama, urheilualue ja kunnan suosituin uimaranta.

Siilinpäätä rajaavat pohjoisessa kantatie 75, idässä Siilinjoki, etelässä Siilinlahti ja lännessä Savon rata.
Sulkavanniitty

**Sulkavanniitty** on asuinalue Siilinjärvellä. Sulkavanniitty sijaitsee Simonsalon takana noin kolme kilometriä keskustasta koilliseen. Alue on Siilinjärven asuinalueista koillisin. Asuinrakentaminen koostuu omakoti- ja rivitaloista.
Lykos (Pandionin poika)

**Lykos** (, ) oli kreikkalaisessa mytologiassa Pandion II:n ja Pylian poika ja Aigeuksen, Nisoksen ja Pallaan veli.

Pandion II:n ollessa Ateenan kuninkaana Metionin pojat nostivat kansanmellakan. Pandion karkotettiin maasta ja hän pakeni Megaraan, jossa hän nai Pylian. Myöhemmin heidän poikansa hyökkäsivät Ateenaan ja valloittivat kuninkuuden takaisin itselleen; Aigeuksesta tuli Ateenan kuningas, kun taas Lykos sai Euboian. Lykoksen karkotti täältä kuitenkin Aigeus, josta tämä pakeni Andaniaan Messeniaan. Lykos toi mukanaan Ateenasta Demeter-kultin, jotta Andaniassa harjoitettiin tammilehdossa.

Tämän jälkeen Lykos saapui Sarpedonin luokse liittyäkseen tähän termilaiden maassa, jonka jälkeen maata alettiin kutsua Lyykiaksi ja sen asukkaita lyykialaisiksi.

Lykosta kunnioitettiin Ateenassa heeroksena. Hänen kerrotaan myös toimineen oraakkelina ja antaneen ennustuksia.

## Lähteet
Lykos

**Lykos** (, "susi") oli kreikkalaisessa mytologiassa miehen etunimi, jota käytettiin myös antiikin aikana.

## Kreikkalainen mytologia
* Lykos, Theban kuningas
* Lykos, Lykoksen poika, Theban tyranni
* Lykos, yksi Pandionin II:n neljästä pojasta
* **Lykos**, Poseidonin ja plejadi Kelainon poika
* **Lykos**, Aigyptoksen poika, joka meni naimisiin Agauen, Danaoksen ja Europen tyttären, kanssa. Hänen morsiamensa surmasi hänet hääyönä.

## Lähteet
Gustavo Marzi

**Gustavo Marzi** (25. marraskuuta 1908 – 14. marraskuuta 1966) oli italialainen miekkailija ja olympiavoittaja.

Marzi menestyi kahdella erilaisella miekalla, floretilla ja säilällä. Olympiakultaa hän voitti floretilla Los Angelesin 1932 kisojen henkilökohtaisessa kilpailussa ja Berliinin 1936 kisojen joukkuekilpailussa. Hopeamitaleja hän sai olympialaisista viisi kappaletta, ensimmäisen jo Amsterdamista 1928.

Euroopan mestaruuskilpailuissa Marzi oli monta kertaa mitaleilla mutta ei voittanut yhtään mestaruutta. Lausannen kisoissa 1935 hän ja hänen maanmiehensä Giorgio Bocchino sekä Ranskan André Gardère ja René Lemoine ottelivat tasan eikä mestaruutta jaettu kellekään. Vuonna 1937 kisojen arvo oli korotettu maailmanmestaruuskilpailuiksi, ja Pariisissa Marzi voitti kultaa floretin henkilökohtaisessa kilpailussa.

## Saavutukset
* Olympiakultaa floretin henkilökohtaisessa kilpailussa 1932
* Olympiakultaa floretin joukkuekilpailussa 1936
* Olympiahopeaa säilän henkilökohtaisessa kilpailussa 1936
* Olympiahopeaa säilän joukkuekilpailussa 1928, 1932 ja 1936
* Olympiahopeaa floretin joukkuekilpailussa 1932
* MM-kultaa floretin henkilökohtaisessa kilpailussa 1937

## Lähteet
* 
* 
* 
* sports123.com: miekkailun arvokisatilastoja
Sinornithosaurus

***Sinornithosaurus*** (”kiinalainen lintulisko”) oli pieni, höyhenpeitteinen lihansyöjäteropodi. Xing Xu, Xiao-Lin Wang ja Xiao-Chun Wu löysivät *Sinornithosauruksen* Liaoningin maakunnasta Pohjois-Kiinasta Yixianin muodostumasta 1999. He myös nimesivät eläimen samana vuonna. Tämä vain 1,3 metriä pitkä dinosaurus eli 124 miljoonaa vuotta sitten varhaisliitukaudella. *Sinornithosaurus* luetaan heimoon Dromaeosauridae, johon kuului muun muassa *[[Deinonychus]]* ja *[[Jurassic Park]]*-elokuvista tuttu *[[Velociraptor]]*.

## Tuntomerkit
*Sinornithosaurus* oli pääpiirteiltään samantapainen kuin muutkin heimon jäsenet. Sen pää oli pitkä ja kapea. *Sinornithosauruksen* kolmisormisten eturaajojen pituus oli neljä viidesosaa takaraajojen pituudesta. Sen olkapäiden kuopat osoittivat sivuille, joten eturaajojen liikerata oli suuri. Takaraajoissaan sillä oli neljä varvasta ja isot sirppikynnet. *Sinornithosauruksen* häntä oli limittäisten luisten puikkojen jäykistämä. Se oli *[[Microraptor gui|Microraptorin]]* ohella yksi heimonsa varhaisimmista ja primitiivisimmistä jäsenistä.

### Höyhenpeite

Suurinta osaa *Sinornithosauruksen* ruumiista peitti tiheä untuvainen kuitupeite, joka tosin oli alkeellisempi kuin liskolintu *[[Archaeopteryx]]in* höyhenet. ”Protohöyheniä” oli mahdollisesti monilla muillakin lintumaisilla dinosauruksilla, mutta ne säilyvät vain erityislaatuisissa geologisissa olosuhteissa. Samankaltaisia jälkiä on löydetty usealta pieneltä teropodilta Kiinan Liaoningin maakunnasta, esimerkiksi *[[Sinosauropteryx]]ilta*.

## Elintavat
Vaikka *Sinornithosaurus* oli pieni, se oli kokoonsa nähden tehokas saalistaja. Yksinään *Sinornithosaurus* saalisti pieniä saaliseläimiä, kuten hyönteisiä, liskoja, pieniä nisäkkäitä ja varhaisia lintuja. *Sinornithosaurukset* saattoivat myös metsästää laumoissa, jolloin ne saivat kaadettua itseään suurempia saaliita.

### Mahdollinen myrkky
Empu Gongin johtama kiinalainen tutkijaryhmä löysi vuonna 2009 *Sinornithosauruksen* kallosta piirteitä jotka viittasivat sen myrkyllisyyteen. Sen keskihampaat olivat epätavallisen pitkät ja torahammasmaiset ja niiden pinnassa oli uurteet, jotka ovat tyypillisiä myrkyllisille pedoille. Hampaiden juuressa oli pienet syvennykset joiden he uskoivat olleen mahdolliset myrkkyrauhaset.

Vuotta myöhemmin toinen tutkimus kyseenalaisti tämän teorian. Heidän mukaan uurteiset hampaat olivat yleisiä teropodien keskuudessa, eikä ollenkaan merkkejä myrkyn kuljetuksesta. He selittivät myös että pidentyneet hampaat olivat yksinkertaisesti tavallisen kokoiset hampaat jotka olivat osittain pudonneet. Myrkkyrauhasille ei ollut mitään todisteita eikä niille olisi ollut tilaa.

## Lähteet
Giancarlo Cornaggia-Medici

**Giancarlo Cornaggia-Medici** (16. joulukuuta 1904 – 23. marraskuuta 1970) oli italialainen miekkailija ja olympiavoittaja. Hänen aseenaan oli kalpa.

Cornaggia-Medici voitti kultaa kolmissa olympiakisoissa. Amsterdamissa 1928 hän voitti kultaa joukkuekilpailussa, Los Angelesissa 1932 henkilökohtaisessa kilpailussa ja Berliinissä 1936 joukkuekilpailussa. Lisäksi hän sai urallaan yhden hopea- ja yhden pronssimitalin. Hän oli ensimmäinen italialainen kalpamiekkailun henkilökohtainen olympiavoittaja.

## Saavutukset

* Olympiakultaa kalvan henkilökohtaisessa kilpailussa 1932
* Olympiakultaa kalvan joukkuekilpailussa 1928 ja 1936
* Olympiahopeaa kalvan joukkuekilpailussa 1932
* Olympiapronssia kalvan henkilökohtaisessa kilpailussa 1936

## Lähteet
* 
* 
* sports123.com: miekkailun arvokisatilastoja

### Viitteet
Armand Massard

**Armand Massard** (1. joulukuuta 1884 – 8. huhtikuuta 1971) oli ranskalainen miekkailun olympiavoittaja, urheilujohtaja ja kirjailija.

Massard voitti kalpamiekkailussa olympiakultaa henkilökohtaisessa kilpailussa ja pronssia joukkuekilpailussa Antwerpenin 1920 olympialaisissa. Kolmannen olympiamitalinsa hän saavutti Amsterdamin 1928 kisojen joukkuekilpailussa.

Urheilu-uransa jälkeen Massard toimi Kansainvälisen olympiakomitean varapuheenjohtajana 1952–1968. Hän oli myös kotimaassaan arvostettu kirjailija.

## Saavutukset
* Olympiakultaa kalvan henkilökohtaisessa kilpailussa 1920
* Olympiahopeaa kalvan joukkuekilpailussa 1928
* Olympiapronssia kalvan joukkuekilpailussa 1920

## Lähteet
* 
* 
* 
* sports123.com: miekkailun arvokisatilastoja
Aldo Nadi

**Aldo Nadi** (29. huhtikuuta 1899 Livorno – 13. marraskuuta 1965 Los Angeles) oli italialainen miekkailija ja olympiavoittaja.

Aldo Nadi voitti Antwerpenin 1920 olympialaisissa joukkuekultaa kaikilla kolmella miekalla: floretilla, kalvalla ja säilällä. Kaikissa voittajajoukkueissa oli mukana myös hänen isoveljensä Nedo Nadi. Säilän henkilökohtaisessa kilpailussa veljekset ottivat kaksoisvoiton: Nedo sai kultaa ja Aldo hopeaa.

Aldo Nadi muutti 1930-luvulla Yhdysvaltoihin ja eli siellä loppuelämänsä.

## Saavutukset
* Olympiakultaa floretin, kalvan ja säilän joukkuekilpailussa 1920
* Olympiahopeaa säilän henkilökohtaisessa kilpailussa 1920

## Lähteet
* 
* 
* Sports123.com: miekkailun arvokisatilastoja
Jamestown Foundation

**Jamestown Foundation** on yhdysvaltalainen Washington DC:ssä sijaitseva yhdysvaltalainen säätiö, jonka tehtävänä on tuottaa näkemyksiä Yhdysvalloille tärkeistä asioista päättäjien ja vaikuttajien tietoon. 

Säätiön hallituksen jäseniä ovat:
* Zbigniew Brzezinski
* James H. Burnley – Vice Chairman
* Marcia Carlucci
* Peter C. Cook
* Diana Denman
* Willem deVogel – Treasurer
* Edward O. Gaylord
* James G. Gidwitz – Chairman
* Marshall I. Goldman
* Patrick W. Gross
* Ralph W. Hauenstein
* James Hauslein
* Artemis A. W. Joukowsky
* Woody N. Peterson – General Counsel, Secretary
* Alfred Regnery
* Clinton I. Smullyan
* Michelle Van Cleave
* Arthur Waldron 

## Aiheesta muualla
*Jamestown Foundation http://www.jamestown.org/index.php
A-Rühm

**A-Rühm** on virolainen hip hop -yhtye. Yhtye perustettiin vuonna 1998 ja se on julkaissut kaksi albumia *Laulmata jäänud laulud* (1999) ja *Leegion* (2006) sekä yhden promootioalbumin *Tugitooli Gängster* (2007). Albumista *Laulmata jäänud laulud* on myös tehty uusi versio. Vuonna 2004 ilmestyi Maxi-single *Kõige Suurem Diktatuur*. Heidän musiikkiaan tuottaa Red Records -tuontayhtiö.

A-Rühmiin kuuluu viisi artistia: *G-Enka*, *Cool D*, *Kozy* ja *DJ Critikal*. Yhtyeeseen kuului myös rap-artisti *Revo*.

Yhtyeen suurin hitti on Rockin da Northin ja Royal Familyn kanssa tehty "Supercool". He ovat myös mukana suomalaisilla levyillä, kuten Rockin da Northin *Star Warz* sekä kokoelmalevyllä *[[Suomihiphoppia Vol. 2]]*.

## Lähteet
Royal Opera House

**Royal Opera House** on Lontoossa sijaitseva oopperatalo ja taiteiden yleinen kohtauspaikka, jota kutsutaan yleisesti myös nimellä **Covent Garden** rakennuksen sijaintikorttelin mukaisesti. Rakennuksessa toimivat Royal Opera, Royal Ballet ja Royal Opera Housen orkesteri.

Nykyinen oopperarakennus on kolmas samalle paikalle rakennettu oopperaesityksiin tarkoitettu rakennus. Rakennuksen julkisivu, oleskelutilat ja auditorio ovat peräisin vuodelta 1858, mutta lähes kaikki muut tilat on rakennettu uudelleen laajassa, monia vuosia kestäneessä peruskorjauksessa 1990-luvun loppupuoliskon aikana.

Royal Opera Housen saliin mahtuu permannolle ja neljälle parvekkeelle yhteensä 2&nbsp;268 katselijaa ja kuuntelijaa. Näyttämö on leveydeltään 12,20 metriä ja korkeudeltaan 14,80 metriä.

## Aiheesta muualla

* Royal Opera House . 
* The Royal Ballet . 
* The Royal Ballet School .
Covent Garden

**Covent Garden** on alue Lontoon West Endissä City of Westminsterin ja Camdenin kaupunkipiireissä. Covent Gardenilla viitataan usein pelkästään kaupunginosan keskusaukioon, *Covent Garden Piazzaan*, jonka paikalla oli Lontoon tärkein hedelmä-, kukka- ja vihannestori yli 300 vuoden ajan. Covent Gardeniksi voidaan kutsua myös piazzan laidalla sijaitsevaa Royal Opera Housea, joka on Ison-Britannian vanhimman ooppera- ja balettiseurueen kotipaikka.

Nykyään piazzalla ja sen lähikaduilla on paljon pieniä kahviloita, ravintoloita ja liikkeitä, joiden ansiosta siitä on tullut suosittu ostosalue. Piazzan ympäristö houkuttelee puoleensa myös turisteja ja katuesiintyjiä. Piazzasta luoteeseen on seitsemän kadun risteys Seven Dials, jonka keskellä on kuusi aurinkokelloa pylvään nokassa. Covent Gardenin naapurialueita ovat Bloomsbury pohjoisessa, Holborn idässä, Westminster etelässä ja Soho lännessä.

## Historia

Covent Gardenin paikalla oli keskiajalla Westminsterin benediktiinimunkeille kuulunut luostaripuutarha (). Jaarli Francis Russell halusi kehittää aluetta, sillä Lontoon ja Westminsterin Cityt olivat kasvaneet kiinni toisiinsa Thamesin pohjoisrantaa pitkin. Hän rakennutti sinne 1630-luvulla kuninkaan pääarkkitehdin Inigo Jonesin suunnitteleman piazzan, Lontoon ensimmäisen julkisen aukion. Aukiota reunustivat kolmesta suunnasta arkadein varustetut talot ja sen länsireunalla oli matala Pyhän Paavalin kirkko edessään juhlava portiikki.

Piazzalla käytiin vuosien ajan torikauppaa epävirallisesti, kunnes kuningas Kaarle II hyväksyi torin toiminnan pysyväksi 1670. Vuosina 1828–1830 aukion keskelle rakennettiin Charles Fowlerin suunnittelema uusklassinen kauppahalli Covent Garden Market, joka muutti piazzan luonteen avonaisesta torista rakennetuksi alueeksi. Torikauppa siirrettiin uuteen, tilavampaan paikkaan Nine Elmsin kaupunginosassa Wandsworthissa 1974. Kukkatoria varten 1800-luvulla tehty rakennus kunnostettiin 1980-luvun alussa, ja siinä toimii nykyään kauppoja ja London Transport Museum.

## Katso myös
* Royal Opera House

## Lähteet
* 

### Viitteet

## Aiheesta muualla
Zitting

**Zitting** on seuraavien suomalaisten henkilöiden sukunimi:

* Antti Zitting (s. 1956), koripalloilija 
* August Johannes Zitting (1860–1922), hovioikeuden asessori, kihlakunnantuomari ja senaattori
* Carl Anders Zitting (1826–1892), Mustialan maatalousopiston johtaja
* Gustaf Zitting (1860–1934), vuorineuvos
* Heikki Zitting (s. 1977), koripalloilija
* Joachim Zitting (1806–1876), opettaja ja sanomalehden toimittaja
* Juho Zitting (1854–1930), maanviljelijä ja valtiopäivämies
* Olli Zitting (1872–1929), poliitikko, kansanedustaja 1926–1927
* Simo Zitting (1915–2012), siviilioikeuden professori
* Simo Zitting (s. 1957), ammattiyhdistysjohtaja.
Kuortaneen lukio

**Kuortaneen lukio** on yleis- ja erikoislukio (urheilulukio), joka toimii Kuortaneen keskustan tuntumassa Kuortaneen urheiluopiston läheisyyteen valmistuneessa koulurakennuksessa. Lukio sijaitsee urheiluopistoalueella Kuortane-hallin eteläpuolella.

## Opiskeleminen
Kuortaneen urheilulukiota käydään luokattomana lukiona.  Kuortaneen urheilulukiossa valmennetaan seuraavia urheilulajeja: yleisurheilun hypyt, heitot, kestävyys- ja pikajuoksu sekä ammunta, paini, jääkiekko, jalkapallo, golf ja keilailu sekä lentopallo. Urheiluvalmennus perustuu kiinteään yhteistyöhön Kuortaneen urheiluopiston valmennuskeskuksen ja ko. lajiliittojen kanssa.
Urheilulukiolaiset muodostavat oman ryhmänsä vain valmennustunneilla. Kaikkia muita aineita he opiskelevat samoissa ryhmissä muiden lukiolaisten kanssa. 

Urheilulukiolaiset voivat asua opiskelija-asuntolassa.

## Hakeminen
Kuortaneen lukion ja urheilulukioon hakevat opiskelijat käsitellään valinnassa omina ryhminä. Urheilulukioon haetaan peruskoulun opintomenestyksen perusteella. Peruskoulun päättötodistuksen lukuaineiden keskiarvon alaraja on 7,0. 

## Urheilijoiden menestyminen
Syyskuuhun 2013 mennessä Kuortaneen urheilukiossa oli opiskellut yhteensä 35 arvokisamitalin (EM-, MM- ja olympiamitalistit) saanutta urheilijaa.

## Lähteet
Harry Reems

**Herbert Streicher** eli **Harry Reems** (27. elokuuta 1947 – 19. maaliskuuta 2013) oli yhdysvaltalainen entinen pornonäyttelijä, joka muistetaan pääasiassa hänen esiintymisestään Gerard Damianon *[[Syvä kurkku (elokuva)|Syvä kurkku]]* -elokuvassa vuonna 1972. Hänen vastanäyttelijänään oli Linda Lovelace. 

Reems syntyi Bronxissa, New Yorkissa juutalaiseen perheeseen. Palveltuaan Yhdysvaltain merijalkaväessä hän aloitti uransa Broadwayn ulkopuolisessa teatterissa; muita elokuvia *Syvän kurkun* ohella on muun muassa *The Devil in Miss Jones* (1973). Reemsin muistelmateos *Here Comes Harry Reems* julkaistiin vuonna 1975.

Reems sai jopa tuomion siveellisyyttä loukkaaviin elokuviin osallistumisesta, mutta tuomio kumottiin Alan Dershowitzin käsittelemän onnistuneen valituksen jälkeen. Hän kärsi aiemmin alkoholismista, mutta raitistui sittemmin ja kääntyi uskoon. Alkoholiriippuvuus ehti aiheuttaa hänelle kroonisen haimatulehduksen, vatsahaavoja ja maksasairauden. Reems kuoli haimasyöpään maaliskuussa 2013.

Reems, joka oli ollut pitkään vetäytyneenä pornonäyttelijän uraltaan, oli haastateltavana vuoden 2005 *[[Inside Deep Throat]]* -dokumentissa. Hänet oli nimetty XRCO Hall of Fameen. Hän oli kääntynyt kristinuskoon ja ollut vuodesta 1990 naimisissa Jeanne Sterretin kanssa.

## Lähteet
Šime Đodan

**Šime Đodan** (27. joulukuuta 1927 – 2. lokakuuta 2007) oli kroatialainen Demokraattisen liiton poliitikko.

Đodan syntyi Rodaljcen kylässä lähellä Benkovacia. Hän valmistui lakitiedekunnasta Zagrebissa vuonna 1960 ja sai vuonna 1965 tohtorinarvon taloustieteellisestä tiedekunnasta. Hän kuului Matica Hrvatskan johtoon vuosina 1967–1971.

Đodan vietti kuusi kuukautta jugoslavialaisessa vankilassa osallistuttuaan Kroatian kevät -liikkeeseen, joka ajoi kroatialaisen väestönosan oikeuksia silloisessa Jugoslaviassa, sekä yhteiskunnallisia uudistuksia. Hänestä tuli vuonna 1991 lain professori Zagrebissa. 

Đodan, joka ennätti uransa aikana julkaista lukuisia kirjoja, istui parlamentissa kaksi kautta: 1990–1992 ja 1992–1995. Hän toimi Kroatian puolustusministerinä vuonna 1991. Hän kuoli 79-vuotiaana sairaalassa Dubrovnikissa pitkäaikaisen sairauden runtelemana.
José Antonio Hermida

**José Antonio Hermida Ramos** (s. 24. elokuuta 1978 Puigcerdà, Gironan maakunta, Espanja) on espanjalainen maastopyöräilijä. Hän voitti hopeaa vuoden 2004 kesäolympialaisissa Ateenassa. Vuoden 2000 kesäolympialaisissa Sydneyssä hän sijoittui neljänneksi ja Pekingissä 2008 kymmenenneksi. Hän voitti maailmanmestaruuden Mont Sainte Annessa 2010 ja sai pronssia Livignossa 2005. Euroopan-mestaruuden hän on voittanut 2002, 2004 ja 2007 sekä saanut EM-hopeaa 2001.

## Lähteet
Scott Sports

**Scott Sports SA** (aiemmin **Scott USA**) on sveitsiläinen yritys, joka valmistaa muun muassa polkupyöriä, motocross-tarvikkeita, lumilautoja ja vaatteita. Insinööri ja entinen alppihiihtäjä Ed Scott perusti yrityksen vuonna 1958 ja ensimmäinen tuote oli alumiinista valmistettu hiihtosauva, joka korvasi aiemmin käytössä olleet bambusta ja teräksestä valmistetut sauvat. Vuonna 1970 yritys laajensi toimintaansa motocross-tarvikkeisiin ja valmisti ensimmäiset suojalasinsa. 1978 yritys perusti toimiston Eurooppaan laajentaakseen markkinoitaan. Ensimmäisen maastopyörän Scott valmisti vuonna 1986. Ensimmäisen etujousitetun maastopyörän Scott toi markkinoille vuonna 1991 ja heti seuraavana vuonna yritys valmisti myös täysjousitetun maastopyörän. 

Vuonna 1993 Scott ryhtyi valmistamaan lumilautoja. Laskettelusukset tulivat yrityksen valikoimiin vuonna 1998. Ensimmäisen talviurheiluun tarkoitetun vaatemallistonsa Scott julkisti vuonna 1997. Tätä aiemmin yritys oli valmistanut jo käsineitä ja muita tarvikkeita.

Ensimmäisen hiilikuidusta valmistetun maastopyörän Scott toi markkinoille vuonna 1995 nimellä Endorphin. Malli oli menestys, ja pyörällä voitettiin useita maailmancupin osakilpailuja. Tästä eteenpäin Scott on pyrkinyt valmistamaan yhä kevyempiä runkoja.

## Lähteet
* http://www.scott-sports.com
### Viitteet

## Aiheesta muualla
* Yrityksen kotisivut (useita kieliä)
Gerard Damiano

**Gerard Rocco Damiano** (4. elokuuta 1928 Bronx, New York − 25. lokakuuta 2008 Fort Myers, Florida) oli yhdysvaltalainen pornoelokuvien ohjaaja ja käsikirjoittaja. Hänen tunnetuin teoksensa on aikansa kohuelokuva ja yhä maailman tunnetuimpiin lukeutuva pornoelokuva *[[Syvä kurkku (elokuva)|Syvä kurkku]]*, jossa esiintyivät Harry Reems ja Linda Lovelace.

Damianon muita elokuvia ovat muiden muassa *The Devil in Miss Jones* (1973) ja *The Story of Joanna* (1975). *Syvässä kurkussa* hän käytti peitenimeä Jerry Gerard. 

Damiano meni vuonna 1975 naimisiin Paula Riesenwitzin kanssa. Hän kuului XRCO Hall of Fameen vuodesta 1985.

## Lähteet

## Aiheesta muualla
*Gerard Damianon muistokirjoitus Helsingin Sanomissa